**3η Δράση προγράμματος Αγωγής Υγείας Δικτύου Λαβύρινθος 2016-17**

Την **Κυριακή 11Δεκεμβρίου 2016** οι μαθητές/τριεςτων σχολείων **:**

* Γυμνάσιο Καστριτσίου
* 10ο Γυμνάσιο Πατρών
* 12ο Γυμνάσιο Πατρών
* 10ο Γενικό Λύκειο Πατρών
* ΕΠΑ.Λ Κ. Αχαΐας
* 7ο ΕΠΑ.Λ Πατρών

που υλοποιούν το πρόγραμμα Αγωγής Υγείας

**“ ΚΙΝΟΥΜΑΣΤΕ ΧΟΡΕΥΟΝΤΑΣ ΚΑΙΠΕΡΠΑΤΩΝΤΑΣ ”**

**Δίκτυο σχολείων Αχαΐας**

**“ Λ Α Β Υ Ρ Ι Ν Θ Ο Σ ”**

συμμετείχαν σε εκπαιδευτικές επισκέψεις, στο **Λύκειο Ελληνίδων Πατρών** και στο **Μουσείο Λαϊκής Τέχνης του Δήμου Πατρέων**. Οι παρευρισκόμενοι μαθητές/τριες, εκπαιδευτικοί,είχαν τη δυνατότητα να γνωρίσουν την ιστορία του Λυκείου Ελληνίδων και να ενημερωθούν για τις παραδοσιακές φορεσιές.Μέσα από τις θεματικές ενότητες του Μουσείου Λαϊκής Τέχνης να μάθουν για το λαϊκό μας πολιτισμό και την ιδιαιτερότητά του στη διαμόρφωση και εξέλιξη της νεότερης ιστορία μας.

Την ενημέρωση των συμμετεχόντων/ουσών ανέλαβε:

η κ. Νικολαροπούλου Ηλέκτρα, Έφορος Εθνικών Ενδυμασιών του Λυκείου Ελληνίδων Πατρώνκαι

η κ. Παναγοπούλου ΓιάνναΥπεύθυνη του Μουσείου Λαϊκής Τέχνης του Δήμου Πατρέωντις οποίες ευχαριστούμε.

Σκοπός του προγράμματος είναι η προσπάθεια να αναδείξουμε τη λαϊκή μας παράδοση – ζωντανό δεσμό του χθες με το σήμερα - και νέους τρόπους ενασχόλησης των μαθητών/τριών στον ελεύθερο χρόνο τους με στόχο τη δημιουργική αξιοποίηση αυτού.

Με γνώμονα ότι ο Αέναος Λαβύρινθος της Παράδοσης, είναι η πολιτιστική μας κληρονομία και μέσο αυτής μαθαίνουμε για την ιστορία μας, την κουλτούρα μας, ενισχύουμε την εθνική αυτοσυνειδησία μας, σφυρηλατούμε την εθνική μας ταυτότητα, είναι απαραίτητο να τη διερευνήσουμε, ως ένα κομμάτι της γνήσιας εκδήλωσης και ζωντανής έκφρασης της ψυχής του λαού μας στο πέρασμα του χρόνου, να διαδώσουμε τις αξίες της και να τη διατηρήσουμε.